Asaari Bibang

Asaari Bibang Ngui, Asaari Bibang izenez ezaguna, (Malabo, Ekuatore Ginea, 1985) Espainian bizi den ekuatoguinear aktore, idazle, umoregile eta ekintzailea  da.

 Ibilbidea 
Aktore gisa, bere lehen filmaren protagonista izan zen 2010ean, Área de Descanso izenekoan. 2015ean, stand up comedy-ra pasatu zen, eta Espainian bira bat egin zuen La negra batalla ikuskizunarekin. Riot Comedy, Penny Jay komikiaren proiektu feministan, Coñumor umore feministaren jaialdian eta La resistencia, Las que faltaban edo Comedy Central bezalako programetan parte hartu zuen.

2021ean, Bibangek Humor Negra/Umore Beltza ikuskizun afrofeminista aurkeztu zuen. Urte horretan bertan, Feroz sarien galan monologo bat eman zuen, lan prekarietatea eta aktore emakumezkoek urteak betetzen dituztenean duten egoera kritikatuz, publiko zabalaren artean ezagutzera eman zuena. Horrez gain, Pikara Magazine aldizkari feministarekin eta El País egunkariarekin kolaboratzen du.

Frank T musika-ekoizle, beatmaker eta esatariarekin eta Lamine Thior komiko eta aktorearekin batera No hay negros en el Tibet (Tibeten Ez dago beltzik) arrazakeriaren aurkako podcasteko taldeko kidea da.

 Aktibismoa 
Bibang oso kritikoa izan da Espainian pertsona beltzei eta afrikarren ondorengoei ematen zaizkien rolekin eta emakume beltzek Espainian jarduteko orduan aurkitzen dituzten oztopoekin, Espainiako gizartearen arrazakeria ez ezik, ikus-entzunezkoen industriarena ere kritikatu du.

 Lanak 

 2021 – Y a pesar de todo, aquí estoy. 2021 ( Eta hala eta guztiz ere, hemen nago). Bruguera argitaletxea. ISBN 978-84-02-42510-2.
 2022 – La canica de Sami: Un cuento sobre la diversidad. B de Blok,(La canica de Sami: Aniztasunari buruzko ipuin bat)  Penguin Libros. ISBN 978-8418054952. 

 Filmografia 
UrteaIzenburuaRolaOharrak2011Área de descansoWambara2012EvelynElizabeth2016<i id="mwaQ">Centro médico</i>Adana2019La resistenciaBera atala2019Las que faltabanBera1.atala2020La mujer ilegalKhatia2021Feroz sariakAurkezlea2021¿Y si sí?Komikoa2022<i id="mwkw">No hay negros en el Tíbe</i><i id="mwlg">t</i>BeraAurkezle kidea

 Sariak eta aitorpenak 

 2023 Desalanbre Sariak bakarkako aktibismoaren kategorian.

 Erreferentziak 

 Kanpo estekak 

Kategoria:Ekuatore Gineako aktoreak
Kategoria:Arrazismoaren aurkako ekintzaileak
Kategoria:Emakume aktibistak
Kategoria:Emakume umoristak
Kategoria:Ekuatore Gineako aktibistak
Kategoria:Ekuatore Gineako idazleak